ρω[μη]ς πανχρυσεοιο τυχης ιερατιδα τειμην παρ βασιληος εχων αυσονιοιο κρατους αππιανος βιοτοιο πανηγυρεως απολαυων λαρνακα λαινεην τωδ ανεθηκα τοπω κηδειαν ες εμην και κουριδιης αλοχοιο εσθλης ευτυχιας η συνεζησα βιον. ζωση απαντα παρεσχεν εμοι παρος εσθλα βιοιο αππιανος γαμετης εξοχα τειομενος και μετα φως βιοτοιο γερας τοδε μειζον ετευξε αμφω κηδευσας τουμον εον τε δεμας ου γαρ ο τεθνωτας καταθεις κεινο[ς] τοδ ερεξεν αλλ ο προ του θανατου τουτο νοω θεμενος. δωδεχετην ελαβον εζησεν ετη συν εμοι.
Italia — Roma — reign of Hadrian or Ant. Pius — SEG 35.1045 — cf. SEG 48.1291; 53.1098
 reign of Hadrian or Ant. Pius 